CELEX: 32010D0455
Language: et
Date: 2010-08-13 00:00:00
Title: 2010/455/EL: Komisjoni otsus, 13. august 2010 , millega muudetakse otsuseid 2008/934/EÜ ja 2008/941/EÜ seoses kasutusloa kehtivuse lõppkuupäeva ja ajapikenduse tähtajaga neil juhtudel, kui teavitaja on esitanud taotluse vastavalt määruses (EÜ) nr 33/2008 sätestatud kiirendatud menetlusele (teatavaks tehtud numbri K(2010) 5536 all)  EMPs kohaldatav tekst

17.8.2010   
            
            
               ET
            
            
               Euroopa Liidu Teataja
            
            
               L 216/19
            
         KOMISJONI OTSUS,
   13. august 2010,
   millega muudetakse otsuseid 2008/934/EÜ ja 2008/941/EÜ seoses kasutusloa kehtivuse lõppkuupäeva ja ajapikenduse tähtajaga neil juhtudel, kui teavitaja on esitanud taotluse vastavalt määruses (EÜ) nr 33/2008 sätestatud kiirendatud menetlusele
   (teatavaks tehtud numbri K(2010) 5536 all)
   (EMPs kohaldatav tekst)
   (2010/455/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 8 lõike 2 neljandat lõiku,
   ning arvestades järgmist:
   
               (1)
            
            
               Komisjoni 5. detsembri 2008. aasta otsusega 2008/934/EÜ nõukogu direktiivi 91/414/EMÜ I lisasse teatavate toimeainete kandmata jätmise kohta ja neid toimeaineid sisaldavate taimekaitsevahendite lubade tühistamise kohta (2) ning komisjoni 8. detsembri 2008. aasta otsusega 2008/941/EÜ nõukogu direktiivi 91/414/EMÜ I lisasse teatavate toimeainete kandmata jätmise kohta ja neid toimeaineid sisaldavate taimekaitsevahendite lubade tühistamise kohta (3) on kehtestatud nende toimeainete loetelud, mille suhtes teataja on võtnud tagasi oma toetuse toimeainete kandmisele nõukogu direktiivi 91/414/EMÜ I lisasse vastavalt komisjoni määruse (EÜ) nr 1490/2002 (4) artiklile 11e ja komisjoni määruse (EÜ) nr 2229/2004 (5) artiklile 24e.
            
         
               (2)
            
            
               Enamiku nende toimeainete kohta on taotlus esitatud vastavalt komisjoni 17. jaanuari 2008. aasta määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega) (6) artiklites 14–19 ettenähtud kiirendatud menetlusele.
            
         
               (3)
            
            
               Selleks et toimeainete kontrollimist oleks võimalik lõpule viia, tuleb pikendada liikmesriikidele loa tühistamiseks ettenähtud tähtaega, ja lubada neil pikendada aega, mille jooksul toimeaineid võib veel kasutada.
            
         
               (4)
            
            
               Seepärast tuleks otsuseid 2008/934/EÜ ja 2008/941/EÜ vastavalt muuta.
            
         
               (5)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2008/934/EÜ muutmine
   Otsust 2008/934/EÜ muudetakse järgmiselt.
   
               1.
            
            
               Artiklisse 2 lisatakse järgmine lõige:
               „Juhul, kui taotlus on esitatud vastavalt määruse (EÜ) nr 33/2008 artiklites 14–19 ettenähtud kiirendatud menetlusele, tunnistavad liikmesriigid kasutusload siiski kehtetuks hiljemalt alates 31. detsembrist 2011.”
            
         
               2.
            
            
               Artiklisse 3 lisatakse järgmine lõige:
               „Juhul, kui taotlus on esitatud vastavalt määruse (EÜ) nr 33/2008 artiklites 14–19 ettenähtud kiirendatud menetlusele, lõpeb ajapikendus siiski hiljemalt 31. detsembril 2012.”
            
         Artikkel 2
   Otsuse 2008/941/EÜ muutmine
   Otsust 2008/941/EÜ muudetakse järgmiselt.
   
               1.
            
            
               Artiklisse 2 lisatakse järgmine lõige:
               „Juhul, kui taotlus on esitatud vastavalt määruse (EÜ) nr 33/2008 artiklites 14–19 ettenähtud kiirendatud menetlusele, tunnistavad liikmesriigid kasutusload siiski kehtetuks hiljemalt alates 31. detsembrist 2011.”
            
         
               2.
            
            
               Artiklisse 3 lisatakse järgmine lõige:
               „Juhul, kui taotlus on esitatud vastavalt määruse (EÜ) nr 33/2008 artiklites 14–19 ettenähtud kiirendatud menetlusele, lõpeb ajapikendus siiski hiljemalt 31. detsembril 2012.”
            
         Artikkel 3
   Adressaadid
   Käesolev otsus on adresseeritud liikmesriikidele.
   
      Brüssel, 13. august 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 230, 19.8.1991, lk 1.
   
      (2)  ELT L 333, 11.12.2008, lk 11.
   
      (3)  ELT L 335, 13.12.2008, lk 91.
   
      (4)  EÜT L 224, 21.8.2002, lk 23.
   
      (5)  ELT L 379, 24.12.2004, lk 13.
   
      (6)  ELT L 15, 18.1.2008, lk 5.